fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi nl fi fi fi fi fi fi fi fi fi fi nl fi fi fi fi fi fi fi en fi en fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Terveyden edistäminen | Master School | Turun AMK – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Takaisin tutkintohakuun Seuraava Edellinen
Sosiaali- ja terveysalan ylempi AMK-tutkinto, terveyden edistäminen
Sosiaali- ja terveysalan Master-tutkinnon avulla syvennät ammatillista osaamistasi työelämässä hankkimasi kokemuksen jälkeen. Terveyden edistämisen koulutuksesta valmistunut osaa toimia alansa vaativissa asiantuntijatehtävissä ja käyttää työssään erilaisia terveyden edistämisen menetelmiä sekä suunnitella asiakaslähtöisiä palveluita ja palveluohjausta.
Terveyden edistämisen koulutus on osa Turun AMK:n Master Schoolia ja sen Professional Excellence -polkua. Koulutus johtaa Master-tutkintoon eli ylempään AMK-tutkintoon, joka vastaa osaamistasoltaan yliopistossa suoritettavaa maisteritutkintoa ja antaa saman pätevyyden esimerkiksi julkiseen virkaan. Terveyden edistämisen opinnoissa on mahdollisuus valita Työterveyshuollon osaamista syventävät opinnot, jotka toteutuvat yhteistyössä Työterveyslaitoksen ja kansallisen verkoston kanssa.
Koulutus on tarkoitettu sosiaali- ja terveysalan ammattilaiselle, joka on suorittanut soveltuvan korkeakoulututkinnon, esim. AMK-tutkinnon, tai sosiaali- ja terveysalan opistoasteen tutkinnon Suomessa sekä hankkinut tutkinnon suorittamisen jälkeen kahden vuoden työkokemuksen alalta. (Katso tarkemmat tiedot pohjakoulutusvaatimuksista ja hakukelpoisuudesta Opintopolusta.)
Master School tarjoaa joustavat opiskelumahdollisuudet moniammatillisessa yhteisössä
Turun AMK:n Master Schoolissa opiskelet ylemmän korkeakoulututkinnon joustavasti työn ohessa, mistä päin Suomea tahansa. Opiskelu on käytännönläheistä ja perinteistä luentopainotteista opiskelua on vähän. Oppiminen tapahtuu erilaisten oppimis- ja kehittämistehtävien kautta.
Syksyllä 2022 alkava koulutus toteutuu kokonaan verkko-opintoina. Verkossa tapahtuvaa kontaktiopetusta on keskimäärin kerran kuukaudessa yhden tai kahden päivän jaksoina. Se muodostuu ohjauksesta, ryhmätyöskentelystä, asiantuntijaluennoista ja seminaarityöskentelystä. Kontaktiopetuksen lisäksi opiskelu koostuu itsenäisestä työskentelystä ja erilaisista ryhmä- ja projektitöistä.
Keväällä 2023 alkava koulutus voi sisältää lähiopetusta. Verkossa ja lähiopetuksena tapahtuvaa kontaktiopetusta on keskimäärin kerran kuukaudessa yhden tai kahden päivän jaksoina. Se muodostuu ohjauksesta, ryhmätyöskentelystä, asiantuntijaluennoista ja seminaarityöskentelystä. Kontaktiopetuksen lisäksi opiskelu koostuu itsenäisestä työskentelystä ja erilaisista ryhmä- ja projektitöistä.
Moniammatillisuus näkyy vahvasti sosiaali- ja terveysalan koulutuksessa. Opiskelu tapahtuu moniammatillisessa ryhmässä, joka koostuu eri sosiaali- ja terveysalan osa-alueiden ammattilaisista. Turun AMK:n Master Schoolin opiskelijana verkostoidut myös muiden alojen asiantuntijoiden kanssa. Master School kokoaa yhteen tekniikan, liiketalouden, sosiaali- ja terveysalan sekä kulttuurialan YAMK-opiskelijat. Lisäksi saat käyttöösi Turun AMK:n kansainvälisen maisteritason korkeakouluverkoston, joka mahdollistaa kansainvälistymisen opintojen aikana.
Syventävät opinnot tukevat asiantuntijaosaamistasi
Sosiaali- ja terveysalan ylemmän AMK-tutkinnon laajuus on 90 opintopistettä ja suunniteltu kesto työn ohessa suoritettuna n. 2 vuotta. Koulutus sisältää ydinosaamisen ja laajentavan osaamisen opintoja sekä opinnäytetyön.
Ydinosaaminen koostuu terveyden edistämisen syventävistä opinnoista sekä kaikille Master-koulutuksille yhteisistä Tulevaisuuden tekijät -opintojaksoista, joissa perehdytään tulevaisuustietoisuuteen ja ennakointiin sekä tutkimusmenetelmiin. Terveyden edistämisen koulutuksesta valmistuttuasi tunnet erilaisia terveyden edistämisen ohjelmia ja strategioita, ja osaat arvioida niiden tuloksellisuutta ja vaikuttavuutta. Lisäksi osaat mm. kehittää terveyden edistämisen sisältöjä soveltaen niitä työyhteisön kehittämiseen. Opintojen keskeisiä sisältöjä ovat:
Terveyden edistämisen innovatiiviset menetelmät
Health Promotion Management and Development
Laajentava osaaminen muodostuu vapaasti valittavista opinnoista, joilla voit laajentaa osaamistasi sisällyttämällä opintoja omasta tai muista koulutuksista tai muiden korkeakoulujen tarjonnasta. Osa laajentavasta osaamisesta voidaan toteuttaa valtakunnallisena verkostototeutuksena yhteistyössä Työterveyslaitoksen, muiden ammattikorkeakoulujen ja yliopistojen kanssa.
Keskeinen osa Master-opintoja on työelämän ja hankkeiden kanssa yhteistyössä tehtävä opinnäytetyö.Opiskelijana toimit kehittämishankkeen projektipäällikkönä, tiiviissä yhteistyössä opettajatuutorin ja työelämämentorin kanssa. Sekä opinnäytetyöstä että muista oppimistehtävistä on hyötyä myös työnantajalle, sillä oppimistehtävät voidaan soveltaa oman työn ja työpaikan kehittämiseen.
Sinä luot tulevaisuutta: Master Schoolista valmistuu työelämän kehittäjiä ja uudistajia
Turun AMK:n Master Schoolista valmistuttuasi olet kehittänyt työelämää opinnäytetyösi avulla, laajentanut verkostojasi niin kansallisesti kuin kansainvälisesti ja saanut työkalut omalla työuralla etenemiseen sekä oman asiantuntijuuden kehittämiseen.
Sosiaali- ja terveysalan Master-koulutuksesta valmistuttuasi voit toimia erilaisissa vaativissa, kansallisissa tai kansainvälisissä asiantuntija-, suunnittelu- ja kehittämistehtävissä, terveyteen ja hyvinvointiin liittyvissä projekteissa sekä toimia erilaisissa terveys- ja hyvinvointikoordinaattorin tehtävissä. Tutkinto antaa myös mahdollisuuden toimia opetustehtävissä sosiaali- ja terveysalalla, mikäli suoritat tutkinnon lisäksi pedagogiset opinnot.
Sairaalamaailmasta järjestökentälle – Master-koulutuksesta eväitä rintaterveyden edistämiseen
Sote-alan Master-koulutus syvensi asiantuntemusta: ”Opiskelu kannattaa aina!"
Voit hakeutua opiskelemaan myös avoimen AMK:n väylän kautta suorittamalla ensin opintoja avoimessa ammattikorkeakoulussa.
Avoimen AMK:n polkuopinnoissa opiskelet ensimmäisen vuoden opinnot yhdessä tutkinto-opiskelijaryhmän kanssa. Kun olet suorittanut riittävän määrän opintopisteitä polkuopinnoissa, voit hakea tutkinto-opiskelijaksi avoimen AMK:n väylähaussa ja jatkaa opintojasi keskeytyksettä saman ryhmän kanssa. Opiskelu avoimessa AMK:ssa on maksullista.
Seuraava haku koulutuksen polkuopintoihin on
kesän polkuopintohaku 25.7. - 5.8.2022 klo 15.00 (opinnot alkavat syksyllä 2022)
Polkuopintoihin haetaan Opintopolussa. Opintopolusta löydät mm. lisätietoa polkuopintojen sisällöstä sekä hakulomakkeen.
Polkuopintojen hakijoilta, joiden äidinkieli ja koulusivistyskieli on muu kuin suomi tai ruotsi, edellytetään todistusta kielitaidosta. Voit osoittaa kielitaitosi osallistumalla avoimen AMK:n suomen kielen näyttökokeeseen. Näyttökoe järjestetään 3.6. ja ilmoittautuminen päättyy 31.5.
Hae polkuopintoihin - Opintopolku.fi
Miten polkuopiskelijat valitaan? - Hakuohjeet
Voit hakea koulutukseen korkeakoulujen yhteishaussa. Seuraava yhteishaku koulutukseen on:
syksyn yhteishaku 31.8. - 14.9.2022 klo 15.00 (opinnot alkavat tammikuussa 2023)
Hakeminen tapahtuu Opintopolussa. Opintopolusta löydät mm. tarkempaa tietoa koulutuksesta sekä hakulomakkeen.
Yhteishaussa opiskelijat valitaan todistusvalinnan tai valintakokeen perusteella. Opiskelijavalinnat -sivulta löydät lisätietoa valintatavoista.
Hae koulutukseen - Opintopolku.fi
Opiskelijavalinnat - Miten opiskelijat valitaan?
Turun AMK:n Master School
Uusien opiskelijoiden ohjeista löydät mm. ohjeet opintojen aloitukseen, digistartin sekä koulutuksen aloituskirjeen. Aloituskirjeessä on kerrottu koulutuksen lähiopetuspäivät. Uusien opiskelijoiden ohjeet julkaistaan viimeistään siihen mennessä, kun kaikki opiskelijavalintojen tulokset on julkaistu.
Huomaathan, että yhteishaussa valituille sekä polkuopintohin valituille on eri ohjeet:
Uusien opiskelijoiden ohjeet (yhteishaku)
Uusien opiskelijoiden ohjeet (polkuopinnot)
Sosiaali- ja terveysalan ylempi AMK-tutkinto, terveyden edistäminen
Master School (ylempi AMK-tutkinto), Polkuopinnot (Avoin AMK)
Yhteishaku: -/25 (syksy 2022), 252/20 (kevät 2022), 138/20 (syksy 2021), 170/20 (kevät 2021)
Aikaisempi sosiaali- ja terveysalan tutkintonimike (ylempi AMK)
Koulutuksen laajuus ja kesto
90 op / 2 v.
Hakemiseen liittyvät kysymykset: Hakijapalvelut
Polkuopintoihin liittyvät kysymykset: Avoin AMK